ৰাষ্ট্ৰপতি আলফা ক্ষমতাচ্যুত; বিশেষ সামৰিক গোটৰ হাতত গিনিৰ নিয়ন্ত্ৰণ\nSeptember 6, 2021 9:21 am\nগিনিত সামৰিক বাহিনীৰ এটা গোটে ক্ষমতা নিয়ন্ত্ৰণ কৰাৰ লগতে সংবিধানখন নিলম্বন কৰি নতুন চৰকাৰ গঠনৰ প্ৰস্তুতি লৈছে।\nএলুমিনিয়াম প্ৰস্তুতকাৰী কেঁচা মালৰ ভাণ্ডাৰ হিচাপে পৰিচিত পশ্চিম আফ্ৰিকাৰ এই দেশখনৰ ক্ষমতা দখল কৰাৰ কথা দেওবাৰে সদৰী কৰিছে গিনিৰ বিশেষ বাহিনীৰ মুৰব্বী কৰ্ণেল মামাডী ডোম্বয়াই। তেওঁ সামৰিক বাহিনীক সহায়ৰ বাবে আহ্বান জনাইছে।\nগিনিৰ ৰাষ্ট্ৰপতি আলফা কোণ্ডেৰ নেতৃত্বত চলা বিত্তীয় খেলিমেলি তথা দুৰ্নীতিৰ বিৰুদ্ধে ব্যৱস্থা গ্ৰহণৰ বাবে এই পদক্ষেপ লোৱা বুলি কোৱা হৈছে।\nমামাডী ডোম্বয়াই কয়,"আপুনি যদি আমাৰ পথ, হাস্পাতালৰ অৱস্থা দেখে, আপুনি উপলব্ধি কৰিব যে এয়া আমাৰ জাগি উঠাৰ সময়। আমি এক সৰ্বাত্মক তথা শান্তিপূৰ্ণ ক্ষমতা পৰিৱৰ্তনৰ পথ মুকলি কৰিবলৈ এক ৰাষ্ট্ৰীয় সহমত গঠনৰ ব্যৱস্থা গ্ৰহণ কৰিবলৈ গৈ আছো।"\nগিনিয়ে এলুমিনিয়াম প্ৰস্তুতৰ বাবে প্ৰয়োজনীয় কেঁচা মাল বক্সাইট অষ্ট্ৰেলিয়া তথা চীনলৈ যোগান ধৰে। চীন হৈছে বিশ্বৰ আটাইতকৈ বেছি এলুমিনিয়াম গ্ৰহণ কৰা দেশ।\nঅভ্যুত্থানকাৰী সৈনিকসকলে গণতন্ত্ৰ প্ৰতিষ্ঠাৰ লক্ষ্যৰে 'দ্য নেশ্যনেল কমিটি অফ গেডাৰিং এণ্ড ডেভেলপমেন্ট' নামেৰে এক মঞ্চ গঢ়িছে।\nমামাডী ডোম্বয়াই এক সংখ্যক সৈনিকৰ সৈতে গিনিৰ পতাকা উৰুৱাই ঘোষণা কৰে যে এগৰাকী সৈনিকৰ কৰ্তব্য হৈছে দেশখনক ৰক্ষা কৰা।\nদেওবাৰৰ এই অভ্যুত্থানৰ পাছত আলফা কোণ্ডে ক'ত আত্মগোপন কৰি আছে সেইকথা জানিব পৰা হোৱা নাই।\nকোন কাটাপ্পা কোন বাহুবলী! গুৱাহাটীত দেখা গৈছে কাটাপ্পা আৰু বাহুবলীক\nবিজেপিৰ ঠাঁৰত নহয়, গুৱাহাটীলৈ নিজ ইচ্ছামতে আহিছে বিসম্বাদী বিধায়ক! স্বীকাৰোক্তি একনাথ সিন্দেৰ\nচাহ শ্ৰমিকক অন্ধকাৰলৈ ঠেলি ডলু বাগিচাত লক আউট ঘোষণা কৰ্তৃপক্ষৰ\nBenefits of the raw Mangoes: কেঁচা আম খাবলৈ বৰ জুতি; কিন্তু কেঁচা আমৰ উপকাৰিতাৰ বিষয়ে জানেনে?
